**PRILOGA 1**

|  |  |
| --- | --- |
| Gospodarski subjekt: |  |

|  |  |  |  |
| --- | --- | --- | --- |
| ki ga zastopa |  | | |
|  | |  | |
| dajem naslednjo ponudbo: | | |  |

**PREDRAČUN št.\_\_\_\_\_\_\_\_\_\_\_\_**

za izvedbo javnega naročila»**Nakup in dobava energijsko učinkovite računalniške opreme**«

**SKLOP 1**

|  |  |  |  |  |  |
| --- | --- | --- | --- | --- | --- |
| **Energijsko učinkoviti osebni računalniki** | **Količina** | **Cena/kos brez DDV** | **Skupaj cena brez DDV** | **Znesek DDV** | **Skupaj cena z DDV** |
| **SKUPAJ (60 kos)** | **60** |  |  |  |  |

**SKLOP 2**

|  |  |  |  |  |  |
| --- | --- | --- | --- | --- | --- |
| **Energijsko učinkoviti LCD zasloni** | **Količina** | **Cena/kos brez DDV** | **Skupaj cena brez DDV** | **Znesek DDV** | **Skupaj cena z DDV** |
| **SKUPAJ (70 kos)** | **70** |  |  |  |  |

Ponudba velja do vključno 10. 8. 2023.

Datum:

**PRILOGA 2**

**ESPD obrazec**

Izpolnjen in podpisan ESPD mora biti v ponudbi priložen za vse gospodarske subjekte, ki v kakršni koli vlogi sodelujejo v ponudbi (ponudnik, sodelujoči ponudniki v primeru skupne ponudbe, gospodarski subjekti, na katerih kapacitete se sklicuje ponudnik in podizvajalci).

S podpisom ESPD obrazca gospodarski subjekt izjavlja, da izpolnjuje vse zahtevane pogoje za sodelovanje, navedene v ustreznem obvestilu ali dokumentaciji v zvezi z oddajo javnega naročila, na katero se sklicuje obvestilo, vključno s tistimi pogoji, ki niso zajeti v ESPD obrazcu.

**PRILOGA 3**

**UDELEŽBA PODIZVAJALCEV**

V zvezi z javnim naročilom »**Nakup in dobava energijsko učinkovite računalniške opreme**«, izjavljamo, da nastopamo s podizvajalci in sicer v nadaljevanju navajamo udeležbe le-teh:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Podizvajalec | |  | | | | | | | (naziv) | |
|  |  | | | | |  |  | | |  |
| bo izvedel | |  | | | | | | (vrsta del) | | |
|  | | | | | | | | | | |
| v količini | |  | | | | | | | | |
|  | |  | | | | | | | | |
| v vrednosti | |  | | EUR brez DDV | | | | | | |
|  | |  | | | | | | | | |
| kraj izvedbe | |  | rok izvedbe del podizvajalca | |  | | | | | |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Podizvajalec | |  | | | | | | | (naziv) | |
|  |  | | | | |  |  | | |  |
| bo izvedel | |  | | | | | | (vrsta del) | | |
|  | | | | | | | | | | |
| v količini | |  | | | | | | | | |
|  | |  | | | | | | | | |
| v vrednosti | |  | | EUR brez DDV | | | | | | |
|  | |  | | | | | | | | |
| kraj izvedbe | |  | rok izvedbe del podizvajalca | |  | | | | | |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Podizvajalec | |  | | | | | | | (naziv) | |
|  |  | | | | |  |  | | |  |
| bo izvedel | |  | | | | | | (vrsta del) | | |
|  | | | | | | | | | | |
| v količini | |  | | | | | | | | |
|  | |  | | | | | | | | |
| v vrednosti | |  | | EUR brez DDV | | | | | | |
|  | |  | | | | | | | | |
| kraj izvedbe | |  | rok izvedbe del podizvajalca | |  | | | | | |

|  |  |  |  |  |  |
| --- | --- | --- | --- | --- | --- |
| Kraj in datum: |  |  | Gospodarski subjekt: | |  |
|  |  |  |  |  | |
|  |  |  | Žig in podpis: |  | |

Gospodarski subjekt mora izpolniti vse rubrike.

**PRILOGA 4**

**IZJAVA PODIZVAJALCA**

**……………………….………………………**

(navesti naziv podizvajalca)

Kot podizvajalec gospodarskega subjekta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(naziv in sedež gospodarskega subjekta, ki v prijavi nominira podizvajalca) za javno naročilo »**Nakup in dobava energijsko učinkovite računalniške opreme**«, v skladu z določbo 5. odstavka 94. člena ZJN-3 zahtevamo neposredno plačilo s strani naročnika:

**DA NE**

(ustrezno obkrožite)

Podizvajalci, ki zgoraj obkrožijo DA s tem podajo pisno zahtevo za neposredna plačila in s podpisom te izjave soglašajo, da naročnik namesto glavnega izvajalca poravna podizvajalčeve terjatve do glavnega izvajalca na način, kot je to opredeljeno v vzorcu pogodbe; in sicer na transakcijski račun številka ……………………………………..…………….…………………………

odprt pri banki …………………………………………….……

Datum:\_\_\_\_\_\_\_\_\_\_\_\_ Žig Podpis podizvajalca:

**PRILOGA 5**

**SKUPNA PONUDBA**

(priložijo gospodarski subjekti v skupni ponudbi)

V informacijskem sistemu e-JN v razdelku »Sodelujoči« je potrebno navesti vse gospodarske subjekte, ki nastopajo v skupni ponudbi.

|  |  |
| --- | --- |
| POSAMIČNO  (vsak gospodarski subjekt) | * ESPD (priloga 2) * Izjava fizične osebe oziroma odgovorne osebe poslovnega subjekta o nepovezanosti s funkcionarjem ali njegovim družinskim članom (priloga 6) |
|  |  |
| SKUPNO  (vsi gospodarski subjekti) | * Predračun in Tehnična specifikacija ponujenega blaga (priloga 1 in priloga 1/1) * Podizvajalci (priloge 3 in 4) |

**PRILOGA 6**

Zaradi namena iz petega odstavka 35. člena Zakona o integriteti in preprečevanju korupcije (Uradni list RS, št. 69/11 – UPB, s sprem. in dopol.), t. j. zaradi zagotovitve transparentnosti posla in preprečitve korupcijskih tveganj pri sklepanju pravnih poslov

odgovorna oseba poslovnega subjekta

|  |  |
| --- | --- |
| Ime in priimek odgovorne osebe poslovnega subjekta: |  |
| Naziv poslovnega subjekta: |  |
| Naslov oz. sedež: |  |
| Matična številka1: |  |

podajam naslednjo

**IZJAVO**

**ODGOVORNE OSEBE POSLOVNEGA SUBJEKTA**

**O NEPOVEZANOSTI S FUNKCIONARJEM ALI NJEGOVIM DRUŽINSKIM ČLANOM**

s katero izjavljam, da poslovni subjekt \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(navede se firma poslovnega subjekta)

­­­­­nisem/ni povezan s funkcionarjem Mestne občine Ljubljana2 in po mojem/našem vedenju tudi ne z njegovimi družinskimi člani na način, da bi bil funkcionar ali njegov družinski član pri poslovnem subjektu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_:

(navede se firma poslovnega subjekta)

* udeležen kot poslovodja, član poslovodstva ali zakoniti zastopnik,
* neposredno ali prek drugih pravnih oseb v več kot pet odstotnem deležu udeležen pri ustanoviteljskih pravicah, upravljanju ali kapitalu.

|  |  |  |
| --- | --- | --- |
| Kraj in datum: | Žig | Podpis odgovorne osebe poslovnega subjekta: |
|  |  |  |

1Če ponudnik ni vpisan v poslovnem registru vpišite davčno številko.

2 <https://www.ljubljana.si/sl/mestni-svet/mestni-svet-mol/>, <https://www.ljubljana.si/sl/mestna-obcina/zupan/>

**PRILOGA A**

**MESTNA OBČINA LJUBLJANA**, Mestni trg 1, 1000 Ljubljana,

ki jo zastopa župan Zoran Janković,

matična številka: 5874025000,

identifikacijska številka za DDV: SI67593321

(v nadaljevanju: naročnik)

in

(v nadaljevanju: dobavitelj),

skleneta naslednjo

**P O G O D B O**

**O NAKUPU IN DOBAVI ENERGIJSKO UČINKOVITE RAČUNALNIŠKE OPREME**

**Uvodne določbe**

1. člen

Pogodbeni stranki uvodoma ugotavljata, da:

* je bil dobavitelj izbran z Odločitvijo o oddaji javnega naročila, št. 430-\_\_\_\_\_\_ z dne \_\_\_\_\_\_-, na podlagi izvedenega postopka oddaje naročila male vrednosti, skladno z Zakonom o javnem naročanju (Uradni list RS, (Uradni list RS, št. 91/15, 14/18, 121/21, 10/22, 74/22 – odl. US, 100/22 – ZNUZSZS in 28/23; v nadaljevanju: ZJN-3);
* je skladno z Uredbo o zelenem javnem naročanju (Uradni list RS, št. 51/17, 64/19 in 121/21) naročnik pri oddaji javnega naročila v razpisni dokumentaciji upošteval okoljske vidike in cilje predmeta tega naročila;
* ima naročnik sredstva predvidena v spremembah proračuna Mestne občine Ljubljana za leto 2023, v okviru NRP 7560-10-0004 Nakup računalnikov in programske opreme ter telekomunikacijske opreme in napeljav do 2030, na proračunskih postavki 013306 Informatika.

**Predmet pogodbe**

2. člen

Predmet te pogodbe je dobava in nakup energijsko učinkovite računalniške opreme (v nadaljevanju: oprema), kot je razvidno iz spodnje tabele:

Tabela 1: Računalniška oprema – sklop in vrsta

|  |  |  |
| --- | --- | --- |
| **Oznaka sklopa in vrsta opreme** | **Količina (kos)** | **Cena/enoto brez DDV** |
| Sklop x: |  |  |

Opomba: cena na enoto je izračunana na osnovi ponudbe za skupno količino zaradi česar so možna odstopanja.

Dobavitelj mora dobaviti opremo iz Tabele 1 v skladu s tehničnimi specifikacijami opreme, ki so določene v razpisni dokumentaciji, št. \_\_\_\_\_\_\_\_\_ z dne \_\_\_\_\_\_\_\_\_\_ (v nadaljevanju: razpisna dokumentacija), in v obsegu s svojo ponudbo, št. \_\_\_\_\_\_\_\_\_\_\_ z dne \_\_\_\_\_\_\_\_\_\_, ter končno ponudbo, št. \_\_\_\_\_\_\_\_\_ z dne \_\_\_\_\_\_\_\_ (v nadaljevanju: ponudba), ki sta kot prilogi sestavni del te pogodbe.

**Pogodbena cena**

3. člen

Pogodbena cena opreme iz 2. člena te pogodbe (Tabela 1) je določena na podlagi ponudbe in z vključenim komercialnim popustom znaša največ do:

**za Sklop x »«:**

Pogodbena cena:

Popust

**Pogodbena cena brez DDV**

DDV 22%

**Pogodbena cena z DDV**

Pogodbena cena je fiksna.

Pogodbeni stranki sta soglasni, da so vsi stroški dobavitelja, ki se posredno ali neposredno nanašajo na dobavo, prevzem, in nakup opreme iz Tabele 1 ter zagotavljanje garancije v obsegu in na način, določen s to pogodbo, vključeni v pogodbeno ceno iz tega člena pogodbe.

**Plačilni pogoji**

4. člen

Opravljeno dobavo opreme iz Tabele 1 bo dobavitelj obračunal z izstavitvijo računa.

Dobavitelj je dolžan račune posredovati naročniku izključno v elektronski obliki (e-račun), skladno z veljavnimi predpisi.

E-račun se izstavi na naslov: Mestna občina Ljubljana, Mestni trg 1, 1000 Ljubljana, za Odsek za informatiko. Na e-računu mora biti obvezno navedena **številka pogodbe C7560-23-200018**, sicer bo naročnik e-račun zavrnil kot nepopolnega. Številka pogodbe je hkrati številka referenčnega dokumenta na e-računu.

Dobavitelj izstavi naročniku e-račun na podlagi dobavnice, ki jo je ob pravilni dobavi podpisal pooblaščeni predstavnik naročnika. Dobavitelj e-računu priloži skenirano dobavnico.

Rok plačila e-računa je 30 (trideset) dni po prejemu pravilno izstavljenega in potrjenega e-računa. Če zadnji dan roka sovpada z dnem, ko je po zakonu dela prost dan oziroma v plačilnem sistemu ni opredeljen kot plačilni dan, se za plačilni dan šteje naslednji delavnik.

Naročnik potrjen e-račun plača na transakcijski račun dobavitelja, št. SI56 \_\_\_\_\_\_\_\_\_\_\_\_\_\_\_,  odprt pri \_\_\_\_\_\_.

**Dobavni in servisni pogoji**

5. člen

Tabela 2:

|  |  |  |  |  |  |  |
| --- | --- | --- | --- | --- | --- | --- |
| Oznaka sklopa | Dobavni rok | Garancija | Doba zagotavljanja rezervnih delov | Odzivni čas | Čas popravila opreme | Zamenjava z novo opremo |
| Sklop x | 90 dni | 36 mesecev | 5 let | 4 ure ali manj | 48 ur | 10 dni ali 2x ista napaka |

**Dobava**

6. člen

Dobavitelj mora opremo, ki je predmet te pogodbe, izročiti naročniku v roku 90 (devetdesetih) dni, šteto od dneva sklenitve te pogodbe, na lokaciji: Mestna občina Ljubljana, Služba za digitalizacijo, Odsek za informatiko, Streliška ulica 14, 1000 Ljubljana.

**Obvestilo o nameravani dobavi**

7. člen

Dobavitelj mora naročnika o nameravani dobavi opreme iz Tabele 1 preko e-pošte ali pisno obvestiti vsaj 2 (dva) delovna dneva pred dobavo. V obvestilu mora navesti uro možnega začetka dobave, način dobave in količino opreme. Naročnik mora prevzem potrditi najkasneje v 1 (enem) delovnem dnevu po prejemu obvestila.

Naročnik opreme, katere dobava ni najavljena na način iz tega člena ali katere dobava poteka v nasprotju z načinom, določenim v tej pogodbi, ni dolžan sprejeti.

**Prevzem**

8. člen

Prevzem opreme iz Tabele 1 se opravi s prevzemnim zapisnikom, ki ga na podlagi pravilno izročene ter količinsko in kakovostno ustrezne opreme ter spremljajočih dodatkov in listin navedenih v 9. členu te pogodbe, podpišeta:

* pooblaščeni predstavnik dobavitelja in
* pooblaščeni predstavnik naročnika.

Ko je prevzemni zapisnik podpisan, pooblaščeni predstavnik naročnika podpiše dobavnico. Na dobavnici, ki mora biti tudi v elektronski obliki, morajo biti razvidne: številka pogodbe, količina in serijske številke artiklov ter njihova vrednost (po kosih). Z dnem podpisa dobavnice je prevzem opravljen.

**Izročitev**

9. člen

Dobavitelj mora hkrati z opremo iz Tabele 1 ob prevzemu naročniku izročiti še:

* pravilno izpolnjeno dobavnico;
* podpisane in potrjene garancijske liste;
* tehnično dokumentacijo in navodila za uporabo;
* serijske številke.

**Zavrnitev prevzema**

10. člen

Prevzem opreme iz Tabele 1, za katero se bo ugotovilo, da kakorkoli odstopa od navedb v ponudbi, ali ni skladna z določili te pogodbe ali s specifikacijami iz razpisne dokumentacije, bo zavrnjen, zaradi česar bo dobavitelj prešel v zamudo.

Enako velja, če bo neskladnost ugotovljena za katerikoli dokument, ki bi moral biti opremi iz Tabele 1 ob prevzemu priložen. Zavrnitev prevzema bo označena na prevzemnem zapisniku.

**Obveznosti dobavitelja**

11. člen

Dobavitelj se s to pogodbo zavezuje:

- pogodbene obveznosti opravljati strokovno, kakovostno, v skladu z zahtevami naročnika in s skrbnostjo dobrega strokovnjaka;

- pogodbene obveznosti izvesti v dogovorjenem času;

- spoštovati določila te pogodbe;

- naročnika sproti obveščati o stanju odprave prijavljenih napak oziroma okvar.

**Jamstva dobavitelja**

12. člen

Dobavitelj naročniku jamči, da:

* kupljena oprema iz Tabele 1 deluje brezhib­no in nima stvarnih napak;
* kupljena oprema iz Tabele 1 nima pravnih napak;
* kupljena oprema iz Tabele 1 popolnoma ustreza vsem tehničnim opisom, karakteristikam in specifikacijam, danim v okviru razpisne dokumentacije in ponudbe in so priloga te pogodbe;
* bo naročnik pridobil vse pravice, ki so vezane na opremo iz Tabele 1, dobavitelj pa bo brezhibno izvrševal vse obveznosti, ki so vezane na opremo iz Tabele 1.

**Garancije dobavitelja**

13. člen

Za vso opremo, ki je predmet te pogodbe, daje dobavitelj 36 (šestintrideset) mesečno garancijo za brezhibno tehnično delovanje. Garancijski rok teče od dneva podpisa dobavnice. Če je bila oprema v garancijskem roku zamenjana ali bistveno popravljena, začne teči garancijski rok znova in je dobavitelj dolžan izdati nov garancijski list. Za programsko opremo veljajo garancijski in licenčni pogoji, ki jih proizvajalec te opreme nudi za posamezne programske proizvode.

Dobavitelj zagotavlja razpoložljivost in združljivost nadomestnih delov še najmanj 2 (dve) leti po izteku garancijske dobe.

**Servis**

14. člen

Dobavitelj se zaveže, da bo za popravila dobavljene opreme iz Tabele 1 v času garancijskega roka nemoteno zagotavljal servis na lastne stroške, praviloma na lokaciji naročnika ali pa na servisni lokaciji dobavitelja. Odzivni čas servisa je določen v 5. členu te pogodbe v številu delovnih ur, od časa, ko je bil dobavitelj o okvari obveščen.

Za čas obvestila se šteje čas, ko je sporočilo dospelo do dobavitelja po e-pošti, navedeno v tej pogodbi, pod pogojem, da je bilo poslano s strani naročnika in vsebuje najmanj nujno potrebne podatke za identifikacijo opreme. Kot čas prijave se šteje tudi čas telefonskega sporočila na številko, navedeno v 20. členu te pogodbe, če je tako sporočilo najkasneje v 8 (osmih) urah s strani dobavitelja potrjeno pisno preko e-pošte. Številke in naslovi za medsebojno komunikacijo se lahko zamenjajo na podlagi dogovora med naročnikom in dobaviteljem.

Če oprema ni popravljena v pogodbenem roku časa popravila opreme iz 5. člena te pogodbe, mora dobavitelj naročniku po preteku tega roka za čas popravila zagotoviti enakovredno nadomestno opremo. V tem primeru se garancijski rok podaljša za čas popravila.

Dobavitelj se zaveže, da bo v primeru, če bo popravilo opreme trajalo več kot 10 (deset) dni, kot je določeno v 5. členu te pogodbe oziroma, če se bo enaka napaka na posameznem kosu opreme ponovi­la najmanj 2x (dvakrat), tako opremo zamenjal z enakovredno novo opremo.

Vsi transportni in drugi stroški v zvezi s popravilom v času garancijskega roka bremenijo dobavitelja.

**Rezervni deli**

15. člen

Dobavitelj se zavezuje, da bo v roku 5 (petih) let od datuma dobave opreme iz Tabele 1 zagotavljal nadomestne dele.

V primeru neizpolnitve obveznosti iz prejšnjega odstavka tega člena je dobavitelj dolžan naročniku povrniti vse dodatne stroške in škodo, ki bi jih naročnik zaradi tega utrpel.

**Pogodbena kazen**

16. člen

Dobavitelj je v primeru zamude pri dobavi opreme iz Tabele 1, ki ni posledica višje sile ali razlo­gov na strani naročnika, dolžan plačati naročniku pogodbeno kazen v višini 1% (enega odstotka) od pogodbene cene z DDV za vsak dan zamude, tj. \_\_\_\_\_\_\_ EUR, vendar največ 10% (deset odstotkov) od pogodbene cene z DDV.

Za znesek pogodbene kazni bo naročnik dobavitelju izstavil račun, ki ga mora dobavitelj poravnati v roku 30 (tridesetih) dni od dneva izstavitve računa.

Pogodbeni stranki soglašata, da mora naročnik nemudoma sporočiti dobavitelju, da si pridržuje pravico do pogodbene kazni, če je prevzel opremo iz Tabele 1 po tem, ko je dobavitelj z njeno dobavo zamujal.

V kolikor bi naročniku nastala večja škoda, kot jo predstavlja dogovorjena pogodbena kazen, je dobavitelj dolžan plačati naročniku tudi razliko do popolne odškodnine.

Plačilo pogodbene kazni dobavitelja ne odvezuje od izpolnitve pogodbenih obveznosti.

**Odstop od pogodbe**

17. člen

Naročnik lahko odstopi od pogodbe, če dobavitelj, ko je prišel v zamudo, v dodatnem roku, ki ga določi naročnik, pravilno in v celoti ne izpolni pogodbenih obveznosti.

Naročnik lahko brez obveznosti do dobavitelja takoj odstopi od te pogodbe, če je očitno, da dobavitelj ne bo zagotovil dobave opreme navedene v Tabeli 1 v skladu z določili te pogodbe.

Dobavitelj ima v primeru odstopa od pogodbe iz prejšnjega odstavka pravico do plačila za do tedaj kvalitetno opravljene pogodbene obveznosti, naročniku pa je dolžan povrniti vso škodo, ki jo je naročnik zaradi tega utrpel, vključno z razliko do morebitne višje cene, ki bo jo za dokončanje pogodbenih obveznosti določil nov dobavitelj.

**Razvezni pogoj**

18. člen

Ta pogodba je skladno s 67. členom ZJN-3 sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti iz delovne, okoljske ali socialne zakonodaje s strani izvajalca/dobavitelja ali njegovega podizvajalca ali
* če bo naročnik seznanjen, da je pristojni državni organ pri izvajalcu/dobavitelju ali njegovem podizvajalcu v času izvajanja pogodbe ugotovil najmanj dve (2) kršitvi v zvezi s:
  + plačilom za delo,
  + delovnim časom,
  + počitki,
  + opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

V primeru seznanitve naročnika s kršitvijo bo naročnik o tem obvestil izvajalca/dobavitelja v desetih (10) dneh. Izvajalec/dobavitelj lahko v roku, ki ga določi naročnik, ki pa ne sme biti daljši kot petnajst (15) dni, predloži dokaze, da je sprejel zadostne ukrepe, s katerimi lahko dokaže svojo zanesljivost kljub obstoju kršitev. Če obstaja kršitev pri podizvajalcu, lahko izvajalec/dobavitelj v istem roku predloži dokaze, da je podizvajalec sprejel zadostne ukrepe, s katerimi lahko dokaže svojo zanesljivost kljub obstoju kršitev.

Če izvajalec/dobavitelj ni predložil dokazov za podizvajalca ali če jih je, pa naročnik oceni, da ti ukrepi ne zadoščajo, lahko izvajalec/dobavitelj zamenja podizvajalca v roku, ki ga določi naročnik in ne sme biti daljši od petnajst (15) dni v skladu s 94. členom ZJN-3, ali sam prevzame del, ki ga je oddal v podizvajanje temu podizvajalcu, če ta zamenjava ali prevzem ne pomeni bistvene spremembe pogodbe.

Če izvajalec/dobavitelj ni predložil dokazov zase ali za podizvajalca ali če jih je, pa naročnik oceni, da ti ukrepi ne zadoščajo, ali če izvajalec/dobavitelj ne prevzame del sam ali predlaga novega podizvajalca ali če naročnik v skladu s 94. členom ZJN-3 pravočasno predlaganega novega podizvajalca zavrne, se razvezni pogoj uresniči pod pogojem, da je od seznanitve naročnika s kršitvijo in do izteka veljavnosti pogodbe še najmanj šest (6) mesecev.

V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila. Če naročnik v roku šestdeset (60) dni od seznanitve s kršitvijo ne bo začel novega postopka javnega naročila, se šteje, da je pogodba razvezana šestdeseti (60.) dan od seznanitve s kršitvijo.

**Varovanje podatkov**

19. člen

Dobavitelj izjavlja, da je seznanjen z vsebinami, ki jih urejajo Odredba o varnostni politiki MOL, številka 386-1/2010-19 s 24. 4. 2018, in na njeni podlagi sprejeti interni pravilniki MOL ter jih razume, pri čemer se izvajalec zaveže k njihovemu spoštovanju in spremljanju njihovih sprememb. (Internetni naslov:

https://www.ljubljana.si/assets/Uploads/Zbir-dokumentacije-Informacijska-varnostna-politika-MOL.zip).

Dobavitelj se obvezuje vse podatke, pridobljene na podlagi te pogodbe, ki predstavljajo poslovno skrivnost v skladu z določbami Zakona o poslovni skrivnosti (Uradni list RS, št. 22/19) in vse podatke, ki so varovani v skladu s predpisi o varstvu osebnih podatkov, obravnavati in varovati kot zaupne.

Pogodbenika sta sporazumna, da obveznost varovanja podatkov iz prejšnjega odstavka velja za vse osebe, ki v imenu izvajalca opravljajo storitve po tej pogodbi. Pogodbenika sta sporazumna, da ta obveznost velja tudi po prenehanju veljavnosti te pogodbe.

Dobavitelj se obvezuje, da pridobljeni podatki ne bodo uporabljeni za noben drug namen, razen za namen izvedbe predmeta te pogodbe, da bo zagotavljal vse potrebne pogoje in ukrepe za zagotovitev varstva podatkov, pridobljenih na podlagi te pogodbe, in da bo preprečeval možne zlorabe.

Dobavitelj se obvezuje, da bo podatke iz drugega odstavka tega člena na zahtevo naročnika trajno uničil, ko ti ne bodo več potrebni.

Dobavitelj se obvezuje, da bo za podatke iz drugega odstavka tega člena, ki vsebujejo osebne podatke v skladu s Splošno evropsko uredbo o varovanju osebnih podatkov (Uredba (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov)), z veljavnim Zakonom o varstvu osebnih podatkov oziroma drugimi predpisi, ki urejajo varstvo osebnih podatkov, zagotavljal posebno varstvo. Izvajalec se obvezuje zagotoviti najmanj enako varstvo osebnih podatkov, kot ga v skladu z internimi akti in zakonom zagotavlja naročnik.

**Pooblaščena predstavnika pogodbenih strank**

20. člen

Pogodbeni stranki se dogovorita, da sta za izvajanje te pogodbe odgovorna naslednja pooblaščena predstavnika:

* na strani naročnika: ……….., ki je hkrati tudi skrbnik te pogodbe, (tel.: …………, e-pošta: …………… in
* na strani dobavitelja: (tel.: , e-pošta: ).

Okvare oziroma napake sporočajo usposobljeni uporabniki kupca dobavitelju na načine:

- po telefonu na številko dobavitelja \_\_\_\_\_\_\_\_\_

- v pisni obliki na elektronski naslov dobavitelja: \_\_\_\_\_\_\_\_\_\_

- preko spletnega obrazca na spletni strani prodajalca: \_\_\_\_\_\_\_\_\_\_

Za usposobljene uporabnike kupca se štejejo vsi zaposleni v Mestni upravi Mestne občine Ljubljana, Služba za digitalizacijo, Odsek za informatiko.

**Sprememba pogodbe**

21. člen

Vse spremembe in dopolnitve te pogodbe se dogovorijo v obliki pisnih aneksov k tej pogodbi.

**Reševanje sporov**

22. člen

Pogodbeni stranki morebitne spore rešujeta sporazumno. V nasprotnem primeru spore rešuje pristojno sodišče v Ljubljani.

**Število izvodov**

23. člen

Pogodba je sestavljena v 3 (treh) enakih izvodih, od katerih prejme dobavitelj 1 (enega) in naročnik 2 (dva) izvoda.

**Protikorupcijska klavzula**

24. člen

V primeru, da je pri izvedbi javnega naročila, za izbor dobavitelja po tej pogodbi ali pri izvajanju te pogodbe kdo v imenu ali na račun dobavitelja, predstavniku, zastopniku ali posredniku naročnika, javnemu uslužbencu mestne uprave ali funkcionarju naročnika, obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku, zastopniku ali posredniku naročnika, javnemu uslužbencu mestne uprave ali funkcionarju naročnika, dobavitelju ali njegovemu predstavniku, zastopniku ali posredniku, je ta pogodba nična.

Naročnik bo na podlagi svojih ugotovitev o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti te pogodbe oziroma z drugimi ukrepi v skladu s predpisi Republike Slovenije.

25. člen

Pogodba je sklenjena in začne veljati z dnem njenega podpisa s strani obeh pogodbenih strank.

Prilogi:

* razpisna dokumentacija, št. 430-\_\_\_\_\_\_\_\_ z dne \_\_\_\_\_\_\_\_\_\_\_\_\_\_\_;
* ponudba, št. \_\_\_\_\_\_\_\_\_\_ z dne \_\_\_\_\_\_\_ ter končna ponudba št. \_\_\_\_\_ z dne \_\_\_\_\_\_.

|  |  |
| --- | --- |
|  | **Številka pogodbe: C7560-23-200018**  Številka dok. DS: 430-636/2023-4 |
| Datum: \_\_\_\_\_\_\_\_\_\_\_\_\_\_ | Datum:\_\_\_\_\_\_\_\_\_\_\_\_\_\_\_\_\_\_ |
|  |  |
| Dobavitelj: | Naročnik: |
|  | **MESTNA OBČINA LJUBLJANA** |
|  |  |
| Direktor | Župan |
|  | Zoran Janković |